  Майя Бывальцева Удмуртиысь цирклэн директорез Дмитрий Иванов «Росгосцирклэн» кивалтӥсезлэсь ужзэ быдэсъяны кутскоз вордӥськонэ, 29-тӥ гудырикошконэ. Иворъёсъя «Удмуртия» агентстволы со сярысь вераз ужъюртлэн пресс-секретарез Марина Томшич. «Дмитрий Евгеньевич (Иванов — ред.) туннэ ӝытазе бертэ, ӝыт самолётэн, ӵуказе солэн татаын берпуметӥ ужан нуналэз. Арнянуналэ берен лобӟе. Вордӥськонысен отын солэн ужан нуналэз», — вераз пресс-секретарь. Марина Томшичлэн кылъёсызъя, циркын ужасьёс али уг на тодо, кинэ юнматозы буш кылем интые, но оско, Дмитрий Евгеньевич соосты умой киосы сётоз шуыса. Тодэ вайытом, 24-тӥ гудырикошконэ Удмуртиысь цирклэсь кивалтӥсьсэ «Росгосцирклэн» кивалтӥсез интые юнматӥзы. Тегъёс: Лулчеберет Ижкар Цирк Удмуртия Россия  